ကနဦးလုပ်ငန်းအတွက် ရင်းနှီးမြှုပ်နှံမှု မတည်နေချိန်မှာ
အကျိုးတူ အရင်းရှင်တစ်ယောက်က ပြောတယ်၊
“Ashwini၊ မင်း ဒေါ်လာ သန်း အနည်းငယ်လောက် မတည်ရမယ်ထင်တယ်။
မင်းကုမ္ပဏီက သန်း ၅၀ ကနေ ၇၀ နဲ့ ရောင်းရမှာပါ။
မင်း တကယ် စိတ်လှုပ်ရှားနေလိမ့်မယ်။
မင်းရဲ့အစောပိုင်းရင်းနှီးမြှုပ်နှံသူတွေက စိတ်လှုပ်ရှားစရာ ဖြစ်နေလိမ့်မယ်။
ငါ တကယ်စိတ်ပျက်မိမှာပါ။
ဒီတော့ ဒီသဘောတူညီမှုမှာ ငါ မမြှုပ်နှံတော့ဘူး“တဲ့။
ကျွန်မ ကြက်သေသေသွားတာပဲ မှတ်မိတယ်။
ကုမ္ပဏီတစ်ခုထဲကို
ဒေါ်လာ လေး၊ငါးသန်းလောက်ထည့်ပြီး သန်း ၅၀ ကနေ ၇၀ နဲ့
ရောင်းရတာကို ဘယ်သူ မကျေမနပ်ဖြစ်မလဲ။
ကျွန်မက ပထမဆုံး တည်ထောင်သူပါ။
ရင်းနှီးမြုပ်နှံဖို့ ချမ်းသာတဲ့ လူတစ်ဦးချင်းစီရဲ့ ကွန်ရက်မရှိတော့
နည်းပညာကုမ္ပဏီတစ်ခုရဲ့ အများဆုံး
ရင်းနှီးမြှုပ်နှံသူပုံစံဖြစ်တဲ့ အရင်းရှင်တွေဆီ သွားခဲ့တယ်။
ဒါပေမဲ့ အဲဒီ အကျိုးတူ ရင်းနှီးမြုပ်နှံဖို့
လှုံ့ဆော်ပေးတာကို နားလည်ဖို့ အချိန်ကို လုံးဝ မယူခဲ့ဘူး။
စွန့်ဦးထွင်လုပ်​ငန်း ရွှေ​ရောင်​​ခေတ်​မှာ နေထိုင်​​နေတယ်​လို့ ယုံကြည်​တယ်​။
အရင်ကထက် ကုမ္ပဏီတွေ တည်ဆောက်ဖို့ အခွင့်အလမ်းပိုများတယ်။
ဒါပေမဲ့ ဒီဆန်းသစ်တီထွင်မှု၊ အကျိုးတူ အရင်းအနှီးကို ငွေကြေးထောက်ပံ့ဖို့
ပုံစံထုတ်ထားတဲ့ ဘဏ္ဍာရေးစနစ်တွေက
လွန်ခဲ့တဲ့ နှစ် ၂၀ ကနေ ၃၀ အတွင်း မပြောင်းလဲခဲ့ဘူး။
အကျိုးတူအရင်းအနှီးက ဒေါ်လာ ၁ ဘီလီယံကျော် နဲ့ ရောင်းနိုင်တဲ့ ကုမ္ပဏီအနည်းစုထဲကို
ငွေအမြောက်အမြား လောင်းထည့်ဖို့ ပုံထုတ်ထားတာပါ။
အောင်မြင်ဖို့ အလားအလာရှိတဲ့ ကုမ္ပဏီများ စွာမှာ အရင်းအနှီး ဖြန့်ထည့်ဖို့ မဟုတ်ဘဲ
ကျွန်မကုမ္ပဏီလို ပိုနည်းစေဖို့ ရည်ရွယ်တာပါ။
ဒါက ရန်ပုံငွေရဖို့ စိတ်ကူး အရေအတွက်၊ ဖန်တီးထားတဲ့ ကုမ္ပဏီအရေအတွက်နဲ့
ကြီးထွားဖို့ ရန်ပုံငွေကို ဘယ်သူက
တကယ် လက်ခံနိုင်တာကို ကန့်သတ်ထားတယ်။
ဒါက ခက်ခဲတဲ့မေးခွန်းကို လှုံ့ဆော်ပေးတယ်လို့ ထင်တယ်။
စွန့်ဦးတီထွင်လုပ်ငန်းနဲ့အတူ ပန်းတိုင်က ဘာလဲ။
ပန်းတိုင်က ဒေါ်လာဘီလီယံနဲ့ချီတဲ့ ကုမ္ပဏီများစွာကို ဖန်တီးဖို့ဆိုရင်
အကျိုးတူ အရင်းအနှီးကို စွဲမြဲလိုက်ရအောင်။ ဒါက အလုပ်ဖြစ်နေတယ်။
ဒါပေမဲ့ ကျွန်မတို့ရဲ့ပန်းတိုင်က ဆန်းသစ်တီထွင်မှုကို လှုံ့ဆော်ဖို့နဲ့
အရွယ်ရှိစုံရှိတဲ့ ကုမ္ပဏီတွေ တည်ဆောက်ဖို့ ပိုများတဲ့ လူတွေကို အားပေးဖို့ဆိုရင်
ဒီစိတ်ကူးတွေကို ထောက်ပံ့ဖို့ နည်းသစ်လိုတယ်။
စွန့်ဦးထွင်တွေနဲ့ရင်းနှီးမြုပ်နှံသူတွေကို
တင်းကျပ်တဲ့ ငွေကြေး ရလဒ်တစ်ခုအဖြစ် မညှစ်ထုတ်ဘဲ ပိုပြောင်းလွယ်ပြင်လွယ်ရှိတဲ့
စနစ်တစ်ခု လိုအပ်တယ်။
အရင်းအနှီးကို ဒီမိုကရေစီ ကျအောင် လုပ်ဖို့ လိုတယ်။
၂၀၁၇ နွေရာသီမှာ တခြားကုမ္ပဏီ ၃၀ နဲ့အတူ နည်းပညာ
အရှိန်မြှင့်စက်နဲ့ ပူးပေါင်းဖို့ ဆန်ဖရန်စစ္စကိုကို ထွက်လာခဲ့တယ်။
အရှိန်မြှင့်စက်က ကျွန်မတို့ကို အကျိုးတူ အရင်းအနှီး မတည်ပုံကို သင်ပေးသင့်တာပါ။
ဒါပေမဲ့ ကျွန်မ ထွက်လာတဲ့အခါ
ကနဦးလုပ်ငန်းစုက Initial Coin Offerings နဲ့ပတ်သက်ပြီး လှုပ်လှုပ်ရှားရှားဖြစ်နေတယ်။
ပထမဦးဆုံးအနေနဲ့ ICOs တွေက အကျိုးတူ အရင်းအနှီးထက်
ကနဦးလုပ်ငန်းလေးတွေအတွက် ငွေ ပိုမတည်ပေးခဲ့တယ်။
ဒါက အစီအစဉ် ပထမပတ်ပါ။
Tequila သောကြာနေ့။
တည်ထောင်သူတွေက ပြောတာကို မရပ်နိုင်ကြဘူး။
“ကျုပ် ICO တစ်ခုကို မတည်မယ်။”
လူတစ်ယောက်က၊ “ဒါကို ကျုပ်တို့
အတူတူလုပ်ရင် ဘယ်လောက်ကောင်းလိုက်မလဲ။
ကုမ္ပဏီအားလုံးရဲ့တန်ဖိုးကို ပေါင်းစပ်ပြီး အဖွဲ့လိုက် ငွေရှာတဲ့ ICO တစ်ခု
လုပ်သင့်တယ်”လို့ မပြောခင်အထိပါ။
ဒီအချိန်မှာ ကျွန်မ သိသာတဲ့ မေးခွန်း မေးဖို့လိုတယ်၊
“ကိုယ့်လူတို့ ICO ဆိုတာ ဘာလဲ”ပေါ့။
ICOs တွေက ကုမ္ပဏီကနေ ပေးဆောင်တဲ့ တန်ဖိုး၊ ဝန်ဆောင်မှုတွေနဲ့
ဆက်စပ်နေတဲ့ ဒစ်ဂျစ်တယ် ငွေကြေးကို ထုတ်ပေးရင်း
ကုမ္ပဏီငယ်လေးတွေအတွက် ငွေရှာဖို့ နည်းလမ်းတစ်ခုပါ။
ငွေကြေးက အများဆိုင် စတော့ဈေးကွက်မှာလို
ကုမ္ပဏီတစ်ခုက ရှယ်ယာတွေနဲ့ ဆင်တူပြီး
ဒါက အွန်လိုင်းမှာ ရောင်းဝယ်ရင်း တန်ဖိုးတက်လာတယ်။
အရေးကြီးဆုံးက ICO တွေဟာ ရင်းနှီးမြုပ်နှံသူလူစုကို ချဲ့ထွင်ခဲ့တာပါ။
အကျိုးတူ အရင်းအနှီး ကုမ္ပဏီ ရာဂဏန်းခန့်ကနေ
နေ့စဉ် လူသန်းပေါင်းများစွာအထိ ရင်းနှီးမြှပ်နှံဖို့ စိတ်လှုပ်ရှားစေတာပါ။
ဒီဈေးကွက်က ငွေကို ပိုကိုယ်စားပြုတယ်။
ရင်းနှီးမြုပ်နှံသူတွေကို ပိုကိုယ်စားပြုတယ်။
ဆိုလိုသတာက ရန်ပုံငွေရရှိဖို့ အလားအလာပိုများတယ်။
ကျွန်မ စိတ်ဝင််စားခဲ့တယ်။
ဒါပေမဲ့ အတူတူလုပ်ဖို့ စိတ်ကူးက နည်းနည်း ကြောင်နေပုံရတယ်။
ကနဦးလုပ်ငန်းတွေက မြှုပ်နှံမှု အတွက် အချင်းချင်းပြိုင်ပြီး
စစ်ဆေးဖို့ ရာနဲ့ချီတဲ့ အစည်းအဝေးတွေ လိုအပ်တယ်။
ရင်းနှီးမြှုပ်နှံသူတစ်ဦးရှေ့မှာ တန်ဖိုးရှိတဲ့ ၁၅ မိနစ်ကို ကိုယ့်ကုမ္ပဏီ
အကြောင်းသာမက အစုမှာရှိတဲ့ ကုမ္ပဏီ အားလုံးက ရင်းနှီးမြုပ်နှံသူတစ်ယောက်ရှေ့မှာ
ပြောနေတာက မကြုံစဖူးပါပဲ။
ဒါပေမဲ့ ဒီစိတ်ကူးက စွဲငြိသွားတယ်။
ယှဉ်ပြိုင်တာထက် ပူးပေါင်း ဆောင်ရွက်ဖို့ ဆုံးဖြတ်ခဲ့တယ်။
ကုမ္ပဏီတိုင်းက သူတို့ ရှယ်ယာတန်ဖိုးရဲ့ ၁၀% ကို ဘုံအစုထဲကို ထည့်ဝင်တယ်၊
ဒီနောက် ရင်းနှီးမြုပ်နှံသူတွေ ရောင်းဝယ်နိုင်တဲ့ ဖလှယ်နိုင်တဲ့
ခရစ်ပ်တိုငွေကြေး အဖြစ် ခွဲထုတ်တယ်။
၆ လနဲ့ နောက်တော့ ဥပဒေကုမ္ပဏီလေးခုပေါ့၊
(ရယ်သံများ)
၂၀၁၈ ခုနှစ် ဇန်နဝါရီလမှာ ကုမ္ပဏီ ၃၀ နီးပါးရဲ့တန်ဖိုးနဲ့ အရင်းအနှီးကို
ကိုယ်စားပြုပြီး အရင်းအနှီးကို မြင်တင်ဖို့ နည်းလမ်းသစ်တစ်ခုဖြစ်တဲ့
ပထမဆုံး ICO ကို စတင်ခဲ့တယ်။
စာနယ်ဇင်းတွေ အများကြီးရခဲ့တယ်။
ကျွန်မတို့နဲ့အကြောင်း အကြိုက်ဆုံး ခေါင်းစီးက
“VC တွေ၊ ဒါကိုဖတ်ပြီး ငိုပါ” လို့ပါ။
(ရယ်သံများ)
ရန်ပုံငွေက သဘာဝအရ ပိုကွဲပြားပါတယ်။
တည်ထောင်သူ ၂၀% က အမျိုးသမီးတွေပါ။
၅၀% က နိုင်ငံတကာကပါ။
ရင်းနှီးမြုပ်နှံသူတွေလည်း ပိုစိတ်လှုပ်ရှားလာကြတယ်။
အကျိုးတူအရင်းအနှီးရဲ့ ကြားလူအခတွကို
နှုတ်လိုက်တော့ ပိုကောင်းမွန်တဲ့ အမြတ်အစွန်းရခွင့်ရှိတယ်။
သူတို့ရဲ့ငွေကိုယူကာ ပြန်လည်ရင်းနှီးမြုပ်နှံနိုင်တယ်၊
စိတ်ကူးသစ်တွကို ပိုမြန်ဆန်စွာ ထောက်ပံ့ပေးတဲ့ အလားအလာပါ။
ဒါက စွန့်ဦးတီထွင်သူအများအပြားကို အောင်မြင်နိုင်စေမယ့် အရည်အချင်းရှိတဲ့
အရင်းအနှီးသံသရာကို ဖန်တီးပေးတယ်လို့ ကျွန်မ ယုံကြည်တယ်။
ဘာလို့လဲဆိုတော့ အရင်းအနှီးက အခွင့်အလမ်းကို လက်လှမ်းမီလို့ပါ။
အရင်းအနှီးတွေဆီ ဒီမိုကစီကျတဲ့ အခွင့်ရောက်အောင် ဘယ်လို
လုပ်မလဲဆိုတာကို ကျွန်မတို့ စိတ်ကူးကြည့်ရုံပဲရှိသေးတယ်။
ကုမ္ပဏီ ၃၀ နီးပါး ရင်းနှီးမြုပ်နှံမှုရရှိအောင် ကူညီပေးရင်း
ကိုယ်ပိုင် ရန်ပုံငွေရှာဖွေမှုက
ကျွန်မကို ဒီအဆင့်ကို ပို့ဆောင်လိမ့်မယ်လို့ ဘယ်တုန်းကမှ မထင်ခဲ့မိဘူး။
သမားရိုးကျ လမ်းကြောင်းကို လိုက်မယ့်အစား အရင်းအနှီးရဖို့ အခြားစွန့်ဦးထွင်တွေက
နည်းသစ်တွေ တီထွင်ဖို့ ကြိုးစားတာကို စိတ်ကူးကြည့်ပါ။
ဒါက ဘာကို တည်ဆောက်တာ၊ ဘယ်သူက တည်ဆောက်တာနဲ့ စီးပွားရေးအပေါ်
ရေရှည်အကျိုးသက်ရောက်မှုကို ပြောင်းလဲစေမှာပါ။
ဒေါ်လာဘီလီယံချီတဲ့ ကနဦးလုပ်ငန်းမှာ မြှုပ်နှံဖို့ ကြိုးစားတာထက်
ဒါက ပိုစိတ်လှုပ်ရှား စရာကောင်းတယ်လို့ ယုံကြည်တယ်။
ကျေးဇူးတင်ပါတယ်။
(လက်ခုပ်သံများ)